**ОБЩИНСКА ИЗБИРАТЕЛНА КОМИСИЯ**

**ОБЩИНА ЯБЛАНИЦА**

**П Р О Т О К О Л**

**№ 18**

На 09.10.2015 г. в 13:30 часа се проведе заседание на Общинска избирателна комисия, община Ябланица

Председател: Откривам заседанието.

Виждам, че има необходимия кворум от 7 члена на ОИК за провеждане на заседанието. Присъстват П.Н., И.Р., И.Ц., М.Р., И.Х., М.Д, В.Й.

Дневен ред:

1. Разлепване на агитационни материали във връзка с предизборната кампания
2. Приемане на график за дежурства за периода: 12.10.2015г. до 18.10.2015г.
3. Определяне на група от ОИК за участие в обучението на ЦИК в гр.Ловеч на 13.10.2015г.

М.Р. Колеги, имам предложение да не се лепят агитационни материали по паметници на културата, обществени места, дървета, стълбове.

В.Й. Предлагам на основание чл.87, ал.1, т.22, чл.185, ал.1 и ал.3 и чл.186, ал.1 от ИК да уведомим кмета на Община Ябланица да премахне залепените агитационни материали поставени на неопределените за целта места.

М.В. Гласували „ЗА” – 6 /шест/ - И.Р., И.Ц., М.Р., И.Х., М.Д, В.Й.

„ПРОТИВ” – 1 /един/ - П.Н.

1. И.Ц. По втора точка предлагам проект на график за дежурства за периода: 12.10.2015г. до 18.10.2015г.

М.В. Гласували „ЗА” – 7 /седем/ - П.Н., И.Р., И.Ц., М.Р., И.Х., М.Д, В.Й.

П.Н. Във входяща поща е постъпило писмо, че на 13.10.2015г. от 14,00 ч. ще се проведе обучение на ОИК, на което предлагам да присъстват всички желаещи членове на ОИК Ябланица. Това са: П.Н., И.Р., И.Х., В.Й.

Моля В.Й. да уведоми секретаря на общината за участието ни в обучението на ЦИК в гр.Ловеч.

**ОСОБЕНО МНЕНИЕ**

неразделна част от Протокол от заседание, проведено на 09.10.2015г. и от Решение № 69-МИ/09.10.2015г.

 от Петя Нинова – Пирдопска, Председател на ОИК Ябланица

относно: т.1 от дневен ред на заседанието „разлепване на агитационни материали във връзка с предизборната кампания“ и вземане на решение по темата.

По отношение на предложеното да „*не се лепят материали по паметници на културата, обществени места, дървета, стълбове*“ изразявам *особено мнение*, състоящо се в следното:

Всички места в урбанизираните територии, извън частната собственост представляват най-общо „обществени места“, в т.ч. и местата, определени от Зам. кмета на община Ябланица със Заповед № 949/24.09.2015г. и Заповед № 988/07.10.2015г. за поставяне на агитационни материали от политическите субекти, участници в предизборната кампания. Респективно посочването на „обществени места” като забранителен критерий за агитационни материали е твърде общо, поради което и незаконосъобразно. На второ място, начинът на поставянето им може да бъде различен, от лепене, до закрепване с карфици или подобни материали, например завързване с канап. Предложението не следва да визира единствено и само поставянето на агитационни материали чрез „залепване“ като критерий за принудителното им премахване. Като непозволени места за обявяване на агитационни материали се сочат още „дървета и стълбове“. Ако възприемем логиката, че всички останали места, извън посочените като разрешени места в заповедта на Зам. кмета на община Ябланица са неразрешени /нерегламентирани/, неминуемо си задаваме въпроса дали е административно нарушение поставянето на плакат върху търговски обект /на витрина, на ограда, на стена, на електрически стълб и т.н./ и противоречи ли на разписаното в глава Дванадесета, раздел втори от ИК.

Въз основа на изложеното, резонно следват въпросите:

Абсолютна ли е забраната за поставяне на информационни материали на места, различни от определените с кметска заповед - т.н. информационни места за поставяне на плакати от политическите субекти, предвид целта на агитационните материали да информират избирателите за кого да гласуват и да направят своя избор на 25.10.2015г. независимо и по съвест.

По отношение на второто предложение „*да уведомим кмета на Община Ябланица да премахне залепените агитационни материали, поставени на неопределените за целта места“* вероятно се имат предвид местата, определени в заповеди №№ 949/24.09.2015г. и 988/07.10.2015г. на Зам. кмета на Община Ябланица, Стоян Стойчев.

В този контекст считам, че кметската заповед не може да представлява абсолютна забрана за поставяне на информационни материали на различни от определените с негова заповед места, стига да не противоречат на законовите изисквания в Изборния кодекс, свързани с предизборната агитация и агитационните материали /плакати/ в полза на политически субекти и въведените ограничения - забрана за поставяне на агитационни материали в изборните помещения и на други места в изборния ден, както и поставянето на агитационни материали, в т.ч. на плакати извън предизборната кампания, времево определена в изборната хронограма на ЦИК за провеждането на местни избори през 2015г.

Имплицитно считам, че указанието на ОИК Ябланица към г-н Заместник кмета на общината да приложи принудителни административни мерки – премахване на информационни материали на участници в изборния процес от най-общо посочени места „неопределените за целта места” /цитат/ е в противоречие с императивните норми, в които е разписано кога, кой и при каква процедура се прилагат принудителните административни мерки. Нарушенията на тези законовите забрани се санкционират с принудително премахване на агитационни материали, поставени единствено в нарушение на ИК.

В този контекст считам, че кметът не разполага с правомощия да прилага административно наказателни мерки извън хипотезите на чл. 183, ал.4, 184, ал.1 и чл.185, ал.1 ИК, както и да издава подобни забрани, а по отношение на ОИК, тя не разполага с правомощие да задължава кмета на общината да премахва принудително агитационни **материали „изобщо“** извън конкретните хипотези в Изборният кодекс, чл. 183, ал.4, 184, ал.1, чл.185, ал.1 ИК, при конкретно установени нарушения откъм нарушител, място и време на поставяне на информационни материали.

В този смисъл намирам решението за бланкетно и лишено от правна логика, поради което гласувам „против“.

По отношение на това предложение, особеното си мнение аргументирам с гореизложеното. Предлаганите принудителни административни мерки, разписани в чл.186 от ИК като отстраняване на агитационни материали от кмета, кметския наместник или СИК се прилагат само **в безспорно и конкретно установени случаи**, попадащи в хипотезите на чл.184 и чл.185 от ИК. В тези случай се прилага незабавната заповед на кмета на общината, района или областния управител за премахване на агитационните материали, като заповедта се връчва първо на заинтересования субект, едва тогава се прилага принудителната административна мярка.

Председател на ОИК Ябланица

Петя Нинова:

Председател: Закривам заседанието.

(Закрито в 14:06 ч. на 09.10.2015г.)

ПРЕДСЕДАТЕЛ:

Петя Нинова

СЕКРЕТАР :

Ивелина Радева